Ademarus de Valentia
Ademarus de Valentia e familia Leziniacensium (natus saeculo 13 medio; mortuus die 23 Iunii 1324) fuit filius tertius natu Guillelmi de Valentia uxorisque eius Ioannae de Monte Canisio (filia Guarini uxorisque eius Ioannae, quae filia fuerat Guillelmi Marescalli). Matre anno 1307 mortua Ademarus, solus liberorum qui patrem supervixerit, dignitatem comitis Penbrochiae gerere coepit, quae a morte avunculi Anselmi Marescalli desueta erat. Bis uxores duxit; mortuus est autem sine prole.